9ο ΓΥΜΝΑΣΙΟ ΚΑΛΛΙΘΕΑΣ

Γ` ΤΑΞΗ

ΑΡΧΑΙΑ ΕΛΛΗΝΙΚΑ

ΕΝΟΤΗΤΑ 2

**ΤΑ ΠΑΡΑΘΕΤΙΚΑ ΤΩΝ ΕΠΙΘΕΤΩΝ**

● Όταν ένα επίθετο δηλώνει μια ιδιότητα κάποιου ουσιαστικού, χωρίς να συγκρίνεται με κάποιο άλλο ουσιαστικό, τότε λέμε ότι το επίθετο είναι **θετικού βαθμού**,

π.χ. Σωκράτης ἐστίν **σοφός**.  
 ● Όταν ένα επίθετο δηλώνει ότι ένα ουσιαστικό έχει μια ιδιότητα σε μεγαλύτερο βαθμό συγκριτικά με ένα άλλο ουσιαστικό, τότε λέμε ότι το επίθετο είναι **συγκριτικού βαθμού**,

π.χ. Σωκράτης ἐστίν **σοφώτερος** Κρίτωνός τε καὶ Νίκωνος.  
 ● Όταν ένα επίθετο δηλώνει ότι ένα ουσιαστικό έχει μια ιδιότητα σε πολύ μεγάλο βαθμό συγκριτικά με όλα τα άλλα ουσιαστικά, τότε λέμε ότι το επίθετο είναι **υπερθετικού βαθμού**,

π.χ. Σωκράτης ἐστίν **σοφώτατος** πάντων.

Το συγκριτικό και το υπερθετικό ενός επιθέτου λέγονται μαζί μ' ένα όνομα **παραθετικά του επιθέτου.**

1. **Δευτερόκλιτα επίθετα** (-ος, -η, ον/ -ος, -α, ον/ -ος, -ον)

Μετά από φύσει μακρά συλλαβή

Μετά από θέσει μακρά συλλαβή

Μετά από βραχεία συλλαβή

|  |  |  |
| --- | --- | --- |
| **ΘΕΤΙΚΟΣ** | **ΣΥΓΚΡΙΤΙΚΟΣ** | **ΥΠΕΡΘΕΤΙΚΟΣ** |
| Νέος (θέμα: νε-) | Νε-**ώτερος,** -α, -ον | Νε-**ώτατος,** -η, -ον |
| Σοφός (θέμα: σοφ-) | Σοφ-**ώτερος**, -α, -ον | Σοφ-**ώτατος**, -η, -ον |
| Πτωχός (θέμα: πτωχ-) | Πτωχ-**ότερος**, -α, -ον | Πτωχ-**ότατος**, -η, -ον |
| Ξηρός (θέμα: ξηρ-) | Ξηρ-**ότερος,** -α, -ον | Ξηρ-**ότατος,** -η, -ον |
| ὡραῖος (θέμα: ὡραῖ-) | ὡραι- **ότερος, -α, -ον** | ὡραι- **ότατος,** -η, -ον |
| ἔνδοξος (θέμα: ἔνδο**ξ**-) | ἐνδοξ- **ότερος,** -α, -ον | ἐνδοξ-**ότατος,** -η, -ον |
| Θερμός (θέμα: θε**ρμ**-) | θερμ-**ότερος**, -α, -ον | Θερμ-**ότατος**, -η, -ον |
| Τερπνός (θέμα: τε**ρπν**-) | Τερπν-**ότερος**, -α, -ον | Τερπν-**ότατος**, -η, -ον |

**Θέσει μακρά συλλαβή** ονομάζεται η συλλαβή που έχει βραχύ φωνήεν αλλά ακολουθείται από ένα διπλό σύμφωνο (ξ, ψ, ζ) ή δύο, ή τρία σύμφωνα.

**Για τα Δευτερόκλιτα επίθετα** (-ος, -η, ον/ -ος, -α, ον/ -ος, -ον):

**Τι γίνεται αν η παραλήγουσα έχει δίχρονο φωνήεν, δηλαδή -α, -ι, -υ;**

 Στην περίπτωση αυτή πρέπει να ξέρουμε ποια επίθετα έχουν το δίχρονο μακρό και ποια βραχύ:  
 ● Έχουν το δίχρονο **μακρό**, άρα γράφονται με -**o**, τα επίθετα:

* ἀνι**α**ρός, ἀνιαρ-**ότερος**, ἀνιαρ-**ότατος**
* ἰσχ**υ**ρός, ἰσχυρ-**ότερος**, ἰσχυρ-**ότατος**
* φλύ**α**ρος, φλυαρ-**ότερος**,φλυαρ-**ότατος**
* πρ**ᾶ**ος, πρα-**ότερος**, πρα-**ότατος**
* λ**ι**τός, λιτ-**ότερος**, λιτ-**ότατος**

● αυτά που είναι σύνθετα με **β΄συνθετικό** τα ουσιαστικά **λύπη**, **κίνδυνος**, **ψυχή**, **θυμός**, **τιμή**, **νίκη** και **κῦρος**, π.χ.

* περί-λυπος, περιλυπ-**ότερος**, περιλυπ-**ότατος**
* ἐπι-κίνδυνος, ἐπικινδυν-**ότερος**, ἐπικινδυν-**ότατος**
* εὔ-ψυχος, εὐψυχ-**ότερος**, εὐψυχ-**ότατος**
* μεγά-θυμος, μεγαθυμ-**ότερος**, μεγαθυμ-**ότατος**
* ἔν-τιμος, ἐντιμ-**ότερος**, ἐντιμ-**ότατος**
* ἔγ-κυρος, ἐγκυρ-**ότερος**, ἐγκυρ-**ότατος**

**●** Έχουν το δίχρονο βραχύ άρα γράφονται με **-ω-** τα επίθετα που λήγουν σε:  
**-ιος, -ικος, -ιμος, -ινος**, π.χ.

* ὅσ-**ιος**, ὁσι-**ώτερος**, ὁσι-**ώτατος**
* πολιτ-**ικός**, πολιτικ-**ώτερος**, πολιτικ-**ώτατος**
* ὠφέλ-**ιμος**, ὠφελιμ-**ώτερος**, ὠφελιμ-**ώτατος**, δόκ**-ιμος**,  δοκιμ**<-ώτερος**, δοκιμ**-ώτατος**.
* ἀνθρώπ-**ινος**, ἀνθρωπιν-**ώτερος,** ῥαδ-**ινός**, ῥαδιν-**ώτερος,** ῥαδιν-**ώτατος**

**-ακος, -αλος, -αμος, -ανος, -ατος**, π.χ.

* μαλ-**ακός**, μαλακ-**ώτερος**, μαλακ-**ώτατος**
* ἁπ-**αλός**, ἁπαλ-**ώτερος**, ἁπαλ-**ώτατος**
* ἰτ-**αμός**, ή, όν, ἰταμ-**ώτερος**, ἰταμ-**ώτατος**
* ἀμήχ-**ανος**, ἀμηχαν-**ώτερος**, ἀμηχαν-**ώτατος**
* δυν-**ατός**, δυνατ-**ώτερος**, δυνατ-**ώτατος**.

**-αρος, -υρος, -χος**, π.χ.

* καθα-**ρός**, καθαρ-**ώτερος**, καθαρ-**ώτατος**
* βδελ-**υρός**, βδελυρ-**ώτερος**, βδελυρ-**ώτατος**
* ἥσυ-**χος** ἡσυχ-**ώτερος**, ἡσυχ-**ώτατος**.

1. **Τριτόκλιτα επίθετα** ( -ύς, -εῖα, -ύ)

|  |  |  |
| --- | --- | --- |
| **ΘΕΤΙΚΟΣ** | **ΣΥΓΚΡΙΤΙΚΟΣ** | **ΥΠΕΡΘΕΤΙΚΟΣ** |
| Βαρύς (θέμα: βαρύ-) | βαρ**ύ -τερος,** -α, -ον | βαρ**ύ -τατος,** -η, -ον |
| ὀξύς (θέμα: ὀξύ-) | ὀξ**ύ**-**τερος**, -α, -ον | ὀξ**ύ**-**τατος**, -η, -ον |

1. **Τριτόκλιτα επίθετα** (-ης, -ες και -ων, -ον)

|  |  |  |
| --- | --- | --- |
| **ΘΕΤΙΚΟΣ** | **ΣΥΓΚΡΙΤΙΚΟΣ** | **ΥΠΕΡΘΕΤΙΚΟΣ** |
| Εὐλαβής(θέμα: εὐλαβέσ-) | Εὐλαβ**έσ-τερος,** -α, -ον | Εὐλαβ**έσ**-**τατος,** -η, -ον |
| Συνήθης (θέμα: σύνηθεσ-) | συνηθ**έσ**-**τερος**, -α, -ον | Συνηθ**έσ**-**τατος**, -η, -ον |
| σώφρων(θέμα: σωφρον-) | Σωφρον- **έστερος**, -α, -ον | Σωφρον- **έστατος**, -η, -ον |
| Εὐδαίμων (θέμα: ευδαιμον-) | Εὐδαιμον- **έστερος,** -α, -ον | Εὐδαιμον- **έστατος,** -η, -ον |

1. Το επίθετο **ἁπλοῦς** και τα συνηρημένα επίθετα της β' κλίσης με β' συνθετικό το όνομα **νοῦς**

|  |  |  |
| --- | --- | --- |
| **ΘΕΤΙΚΟΣ** | **ΣΥΓΚΡΙΤΙΚΟΣ** | **ΥΠΕΡΘΕΤΙΚΟΣ** |
| ἁπλοῦς, ἡ ἁπλῆ, τὸ ἁπλοῦν | ἁπλ-**ούστερος**, -α, -ον | ἁπλ**-ούστατος,** -η, -ον |
| εὔνους, ἡ εὔνους, τὸ εὔνουν | εὐν-**ούστερος,** -α, -ον | εὐν**-ούστατος**, -η, -ον |

1. Τα μονοκατάληκτα επίθετα **ἅρπαξ**, **βλάξ**, **λάλος**, **κλέπτης**, **πλεονέκτης**

|  |  |  |
| --- | --- | --- |
| **ΘΕΤΙΚΟΣ** | **ΣΥΓΚΡΙΤΙΚΟΣ** | **ΥΠΕΡΘΕΤΙΚΟΣ** |
| ὁ ἅρπαξ, (θ. ἁρπαγ-) | ἁρπαγ-**ίστερος**, -α, -ον | ἁρπαγ-**ίστατος**, -η, -ον |
| ὁ βλάξ, (θ. βλακ-) | βλακ-**ίστερος**, -α, -ον | βλακ-**ίστατος, -η, -ον** |

1. Το επίθετο παλαιός σχηματίζει τα παραθετικά του με θέμα το επίρρημα πάλαι σε

**-αίτερος, -αίτατος** Ανάλογα με το παλαιός σχηματίστηκαν και τα παραθετικά μερικών ακόμα επιθέτων.

|  |  |  |
| --- | --- | --- |
| **ΘΕΤΙΚΟΣ** | **ΣΥΓΚΡΙΤΙΚΟΣ** | **ΥΠΕΡΘΕΤΙΚΟΣ** |
| ὁ παλαιός | **παλαίτερος**, -α, -ον | **παλαίτατος**, -η, -ον |

1. **Ανώμαλα παραθετικά (σε -ίων, -ίστος)**

|  |  |  |
| --- | --- | --- |
| **θετικός** | **συγκριτικός** | **υπερθετικός** |
| ἀγαθός | ὁ, ἡ ἀμείνων, τὸ ἄμεινον | ἄριστος, -η, -ον |
| ὁ, ἡ βελτίων, τὸ βέλτιον | βέλτιστος, -η, -ον |
| ὁ, ἡ κρείττων, τὸ κρεῖττον | κράτιστος, -η, -ον |
| ὁ, ἡ λῲων, τὸ λῷον | λῷστος, -η, -ον |
| κακός | ὁ, ἡ κακίων, τὸ κάκιον | κάκιστος, -η, -ον |
| ὁ, ἡ χείρων, τὸ χεῖρον | χείριστος, -η, -ον |
| καλός | ὁ, ἡ καλλίων, τὸ κάλλιον | κάλλιστος, -η, -ον |
| μέγας | ὁ, ἡ μείζων, τὸ μεῖζον | μέγιστος, -η, -ον |
| μικρός | ὁ, ἡ ἐλάττων, τὸ ἔλαττον | ἐλάχιστος, -η, -ον |
| ὀλίγος | ὁ, ἡ μείων, τὸ μεῖον | ὀλίγιστος, -η, -ον |
| πολύς | ὁ, ἡ πλείων, τὸ πλέον | πλεῖστος, -η, -ον |

* Ο συγκριτικός βαθμός των επιθέτων που σχηματίζουν ανώμαλα παραθετικά κλίνεται όπως το δικατάληκτο τριτόκλιτο επίθετο *ὁ/ἡ σώφρων*, *τὸ σῶφρον*.

|  |  |  |  |  |
| --- | --- | --- | --- | --- |
| **ενικός αριθμός** | | | **πληθυντικός αριθμός** | |
|  | **αρσενικό - θηλυκό** | **ουδέτερο** | **αρσενικό - θηλυκό** | **ουδέτερο** |
| **ονομ.** | ὁ/ἡ βελτίων | τὸ βέλτιον | οἱ/αἱ βελτίονες, βελτίους | τὰ βελτίονα, βελτίω |
| **γεν.** | τοῦ/τῆς βελτίονος | τοῦ βελτίονος | τῶν βελτιόνων | τῶν βελτιόνων |
| **δοτ.** | τῷ/τῇ βελτίονι | τῷ βελτίονι | τοῖς/ταῖς βελτίοσι | τοῖς βελτίοσι |
| **αιτ.** | τόν/τὴν βελτίονα, βελτίω | τὸ βέλτιον | τούς/τὰς βελτίονας, βελτίους | τὰ βελτίονα, βελτίω |
| **κλητ.** | (ὦ) βέλτιον | (ὦ) βέλτιον | (ὦ) βελτίονες, βελτίους | (ὦ) βελτίονα, βελτίω |

1. **Περιφραστικά παραθετικά**

Για το σχηματισμό των περιφραστικών παραθετικών χρησιμοποιούμε:

● για τον συγκριτικό βαθμό το επίρρημα **μᾶλλον** εμπρός από το θετικό.

● για τον υπερθετικό το επίρρημα **μάλιστα**, εμπρός από το θετικό.

|  |  |  |
| --- | --- | --- |
| **θετικός** | **συγκριτικός** | **υπερθετικός** |
| ὁ σοφός | ὁ μᾶλλον σοφός | ὁ μάλιστα σοφός |
| ὁ ἐπιμελής | ὁ μᾶλλον ἐπιμελής | ὁ μάλιστα ἐπιμελής |

1. **Επίθετα που δε σχηματίζουν παραθετικά**

 Μερικά επίθετα δε σχηματίζουν παραθετικά, γιατί φανερώνουν ιδιότητα, ποιότητα ή κατάσταση που δεν παρουσιάζει βαθμούς. Τέτοια επίθετα είναι:

1. Όσα φανερώνουν:

**ύλη**: λίθινος, ἀργυροῦς, γήινος

**τοπική** ή **χρονική σχέση**: χερσαῖος, θαλάσσιος,θερινός, ημερήσιος

**μέτρο**: σταδιαῖος, πηχυαῖος

**καταγωγή**: πατρῶος

**συγγένεια**: μητρικός, πατρικός, ὁμομήτριος

**μόνιμη κατάσταση**: θνητός, νεκρός

2. μερικά σύνθετα με α' συνθετικό το στερητικό **-ἀ**: ἀθάνατος, ἄυλος, ἄυπνος, ἄψυχος κ.ά.

3. μερικά σύνθετα με α' συνθετικό το **πᾶς** ή την πρόθεση **ὑπὲρ**: πάνσοφος, πάντιμος, πάγκαλος, ὑπερμεγέθης, ὑπέρλαμπρος.  
(Τα επίθετα αυτά έχουν ούτως ή άλλως υπερθετική σημασία)

**ΠΑΡΑΘΕΤΙΚΑ ΕΠΙΡΡΗΜΑΤΩΝ**

Παραθετικά σχηματίζουν τα:  
**1. επιρρήματα σε -ως που παράγονται από επίθετα:**

δίκαιος > δικαίως

σοφὸς > σοφῶς

ἀληθὴς > ἀληθῶς

σώφρων > σωφρόνως

ἡδὺς > ἡδέως

καλὸς > καλῶς

Τα παραπάνω παραθετικά σχηματίζονται ως εξής:

α) Ο **συγκριτικός βαθμός** σχηματίζεται από το συγκριτικό βαθμό του επιθέτου, παίρνοντας την κατάληξη από το ουδέτερο, ενικό αριθμό, αιτιατική·

β) ο **υπερθετικός βαθμός** σχηματίζεται από τον υπερθετικό βαθμό του επιθέτου, παίρνοντας την κατάληξη από το ουδέτερο, πληθυντικό αριθμό, αιτιατική.

|  |  |  |  |
| --- | --- | --- | --- |
|  | **θετικός** | **συγκριτικός** | **υπερθετικός** |
| επίθετο | σοφός | τὸ σοφώτερον | Τά σοφώτατα |
| επίρρημα | σοφῶς | σοφώτερον | σοφώτατα |

**2. Τα επιρρήματα:**

|  |  |  |
| --- | --- | --- |
| **θετικός** | **συγκριτικός** | **υπερθετικός** |
| εὖ | ἄμεινον | ἄριστα |
| βέλτιον | βέλτιστα |
| κρεῖττον | κράτιστα |
| ὀλίγον | μεῖον | ὀλίγιστα |
| ἔλαττον | ἐλάχιστα |
| ἧττον | ἥκιστα |
| πολὺ | πλέον | πλεῖστα (ή πλεῖστον) |
| μάλα | μᾶλλον | μάλιστα |

**Περιφραστικά παραθετικά επιρρημάτων.**

Τα παραθετικά των επιρρημάτων εκφέρονται μερικές φορές περιφραστικά με τα **μᾶλλον**, **μάλιστα** και το θετικό βαθμό του επιρρήματος, π.χ.

|  |  |  |
| --- | --- | --- |
| **θετικός** | **συγκριτικός** | **υπερθετικός** |
| σαφῶς | μᾶλλον σαφῶς | μάλιστα σαφῶς |
| ἡδέως | μᾶλλον ἡδέως | μάλιστα ἡδέως |